Debeli rtič, 22.1.2019

**INFORMACIJE ZA STARŠE/SKRBNIKE PRED LETOVANJEM**

*Spoštovani starši oz. skrbniki!*

*Veseli nas, da ste se odločili, da se bo vaš otrok vključil v letovanje v MZL RKS Debeli rtič. Zavedamo se, da vam vaš otrok pomeni največ na svetu, zato celotna ekipa zdravilišča jemlje to nalogo zelo skrbno in odgovorno. V nadaljevanju nekaj priporočil, kaj naj otroci vzamejo s seboj (pomembno: V kolikor česa iz spodnjega seznama nimate, lahko to poskusimo priskrbeti v zdravilišču) in nekaj osnovnih informacij o poteku letovanja.*

**Otroci naj vzamejo s seboj …**

Otroci naj imajo s seboj **oblačila, brisače in predmete, ki jih poznajo**. Zaželeno je, da to niso popolnoma nove stvari, saj jih še niso navajeni. V izogib izgubljanju stvari pri mlajših otrocih priporočamo, da so osebne stvari podpisane.

Priporočen seznam (primer za poletno sezono***,* v primeru počitnic med letom je potrebno dodati več toplih oblačil in obutve):**

|  |  |
| --- | --- |
| **ZELO POMEMBNO*** Zdravstvena kartica
* Zdravila in pisni napotki za vzgojitelja (v kolikor otrok jemlje zdravila)
* **Steklenička z vodo**

**Manjši nahrbtnik** **PRIPOMOČKI ZA PLAŽO*** Sončna krema z visokim zaščitnim faktorjem (poleti)
* 2x kopalke
* 2x kopalne brisače
* Kapa s šilcem / klobuk (poleti)

**OBLAČILA*** Pižama
* Spodnje perilo (za vsak dan)
* Kratke majice (za vsak dan eno)
* Kratke hlače (če je mogoče več)
* Pulover / toplejša jopa z dolgimi rokavi
* Trenirka
* Nogavice (za vsak dan)
 | **OBUTEV*** Sobni copati
* Poletni natikači (poleti)
* Športna obutev

**OSEBNA HIGIENA*** 2x brisače za osebno higieno
* Pribor za osebno higieno 🡪 zobna ščetka, zobna pasta, glavnik, milo, šampon

**RAZNO*** Vrečka za umazano perilo
* Dežnik

**Po želji:*** Žepnina (za sladoled, razglednice, …)
* Najljubša igrača
* Pripomočki za plavanje (plavuti, maske, rokavčki)
* Družabne igre
* Barvice, flomastri za risanje
 |

**POMEMBNO!**

* **V izogib morebitnim težavam z ušmi v zdravilišču, vas prosimo, da pregledate lasišče svojega otroka.**
* **Obiski na letovanju niso zaželeni, le v nujnih primerih, po predhodnem dogovoru s sekretarko RKS OZ in vodjem pedagoške službe MZL RKS.**
* **Uporaba mobilnih telefonov dovoljena le med dnevnim počitkom od 12.30 do 14.30.**

**Pomembno za dobro počutje otrok in staršev …**

1. **SKRB ZA VAŠE OTROKE**

Za vašega otroka **bo 24ur/dan skrbela izkušena pedagoška ekipa**, ki bo poskrbela, da bodo vaši otroci preživeli nepozabne počitnice. V kolikor bo karkoli narobe, boste prvi, ki vas bomo obvestili. Med letovanjem ne skrbite – vaši otroci so v dobrih in skrbnih rokah.

2. **ZDRAVILA**

Če vaš otrok redno jemlje kakšna **zdravila, le-ta nujno priložite**. Dodajte tudi **pisne napotke za vzgojitelja**. V zdravilišču je poskrbljeno za 24-urno zdravstveno oskrbo.

3. **VREDNI PREDMETI, DENAR in MOBILNI TELEFONI**

Za vredne predmete in denar zdravilišče ne prevzema odgovornosti! Otroci naj s seboj **ne nosijo vrednih stvari**. Denar (npr. za sladoled) bodo vzgojitelji tekom letovanja zaklenili v svoje omarice. Mobilni telefoni naj bodo nižje vrednosti.

4. **STIK Z OTROKOM**

Dnevni ritem je zelo pester, saj veliko časa preživimo zunaj. Med dejavnostmi otroci **nimajo** mobilnih telefonov s seboj, saj dajemo poudarek kvalitetnemu druženju s sovrstniki in ne sodobni tehnologiji. Prav tako otroci **nimajo mobilnih telefonov v času nočnega počitka med 22.00 in 7.00 uro.** Najprimernejši čas za stik z vašim otrokom je po kosilu, v času počitka (**predvidoma med 12.30 in 14.30** – odvisno od razporeda kosil). Tekom letovanja za vaše otroke skrbijo vzgojitelji in strokovno podkovana pedagoška ekipa, ki bo poskrbela tudi, da bo vse aktivnosti vaših otrok redno obveščala RKS-OZ, objave pa delila tudi na Facebook strani Rdečega križa Slovenije in Mladinskega zdravilišča RKS Debeli rtič.

5. **PREDČASNI ODHODI OTROK DOMOV**

V kolikor je otrok v hudi stiski zaradi domotožja ali kakšnih drugih razlogov, se pedagoška ekipa posvetuje s starši in se skupaj odloči za najboljšo rešitev. Predčasni odhodi so mogoči v primeru bolezni, poškodb ali izrednih družinskih situacij. Za vsak predčasni odhod ali dilemo se je potrebno v naprej dogovoriti in uskladiti s pedagoškim vodjem ali koordinatorjem (tel: 05/669-2217, e-mail: pedagoska.mzl@mzl-rks.si).O predčasnem odhodu obvestite tudi pristojne RKS-OZ.

7. **KRŠITVE**

**V kolikor otrok ne spoštuje pravil bivanja v zdravilišču in huje ter ponavljajoče le ta krši, smo ga primorani zaradi njegove varnosti in tudi varnosti ostalih sovrstnikov, poslati domov.** Cilj odstranitve motečega otroka je zagotavljanje pogojev za spremljanje programa zdravljenja ali letovanja ostalim otrokom.

Hujše kršitve so:

* kajenje, uživanje alkohola, drog ter drugih psihoaktivnih sredstev ter prinašanje, posedovanje, ponujanje, prodajanje ali napeljevanje ostalih otrok k takemu dejanju v času letovanja,
* izsiljevanje drugih otrok ali sodelavcev MZL RKS Debeli rtič,
* namerno poškodovanje in uničevanje opreme zdravilišča, zgradbe ter stvari in opreme drugih otrok ali obiskovalcev MZL RKS,
* kraja lastnine zdravilišča, drugih otrok, delavcev ali obiskovalcev MZL RKS,
* grob verbalni napad na otroka, vzgojitelja, zaposlenega ali drugo osebo,
* ponavljajoče se nasilne oblike vedenja,
* fizični napad na otroka, vzgojitelja, zaposlenega MZL RKS ali drugo osebo, ki ima za posledico telesno poškodbo,
* namerno pogosto ogrožanje življenja in zdravja otrok in zaposlenih MZL RKS,
* spolno nadlegovanje
* uporaba pirotehničnih sredstev.

**Ponavljajoče se kršitve**

Ponavljajoče se kršitve so tiste, ki jih otrok kljub dogovorom ne odpravi. Le te spremlja pedagoški tim MZL RKS Debeli rtič.

7. **REDEN ODHOD OTROK DOMOV oz. PREVZEM OTROKA V ZDRAVILIŠČU NA DAN ODHODA**

Otroci imajo organiziran prevoz na letovanje in z letovanja. Točno informacijo vam poda vaše Območno združenje Rdečega križa Slovenije. V kolikor imate posebne razloge, da sami prevzamete otroka v zdravilišču na dan odhoda, je to mogoče najkasneje do 9.00 zjutraj. Prevzem otroka se nujno najavi sekretarki/sekretarju območnega združenja rdečega križa in vsaj en dan pred odhodom pedagoškemu vodji (tel: 05/669-2217, e-mail: pedagoska.mzl@mzl-rks.si).

Miha Olovec mag. Ana Žerjal

Organizator pedagoške in animacijske dejavnosti Vodja MZL RKS Debeli rtič